રેલવેની આ બધી પરિસ્થિતિ વચ્ચે ૩ જુલાઈ, ૨૦૧૪માં દિલ્હી-આગ્રા વચ્ચે કરવામાં આવેલું સેમિ બુલેટ ટ્રેનનું સફળ પરીક્ષણ આ દિશામાં લેવાયેલું યોગ્ય પગલું ગણાય. આ ટ્રેને દિલ્હીથી આગ્રા વચ્ચેનું ૧૯૫ કિલોમીટરનું અંતર ૧૦૦ મિનિટમાં કાપ્યું હતું. આવા સેમિ બુલેટ ટ્રેન દોડાવવાનો આઇડિયા બુલેટ ટ્રેનની સરખામણીએ સરળ અને ઓછો ખર્ચાળ છે. જો તેના પર ધ્યાન આપવામાં આવે તો બુલેટ ટ્રેન જેવા મોંઘા પ્રોજેક્ટની હાલ પૂરતી કોઈ જરૂર નહીં પડે.